open-index/open-wikipedia-markdown huggingface dataset:
Asveja (Vitebskas)

**Asvejà**  (, ) – miestelis šiaurės Baltarusijoje, pasienyje su Latvija ir Rusija. Prie miestelio telkšo Asvejos ežeras. Maisto, statybų, lengvoji pramonė. 1782 m. pradėto statyti Gilzenų (kai kuriuose šaltiniuose minima ir Šadursių giminės pavardė) dvaro bei parko liekanos. Išlikę Šv. Trejybės bažnyčios pamatai datuojami 1783 m. 1759 m. pastatyta ligoninė. XIX a. pastatyta Šv. Jurgio cerkvė. Nuo miestelio pietų kryptimi yra žydų kapinės (nuo XIX a.).

## Etimologija

Pavadinimas kildinamas iš baltiškojo (lietuviškojo) *ašva* ir (prūsiškojo) *aswa* – „arklys“. Baltarusų mokslininkas Vadzim Žukevič sieja pavadinimą su *свей, свеяный песок* – „sąnašos, suneštas smėlis“ (užuomina į Asvejos ežero pakrantę).

## Istorija

Pirmą kartą paminėtas XV a. Rusų istorikai teigia, kad pagal atliktus archeologinius kasinėjimus, dar X a. šioje vietoje buvo slavų gyvenvietė. XVI a. priklausė LDK Polocko vaivadijai. Miesto teisės suteiktos 1695 m. Nuo XVI a. iki XVIII a. prekybos centras, per metus vykdavo mažiausiai dvi mugės.

Nuo 1772 m. priklausė Rusijos imperijai. XIX a. buvo miestelis, Drisos apskrities Asvejos valsčiaus centras.

Po Spalio revoliucijos atiteko Baltarusijos TSR. 1943 m. vasario 16 d. vykdant sovietų partizanų likvidavimo operaciją Žiemos stebuklas () miestelis sudegintas, nukentėjo daug gyventojų.

2007 m. pretendavo į agromiestelio statusą, bet jo negavo.

## Šaltiniai
Nnenna Freelon

**Nnenna Freelon** (g. 1954 m. liepos 28 d.) – JAV džiazo vokalistė, kompozitorė, prodiuserė ir kūrinių perkūrėja.

Buvo įvertinta penkiomis Grammy nominacijomis už vokalą, dalyvavo turuose ir koncertuose su tokiais žymiais muzikantais kaip Ray Charles, Ellis Marsalis, Al Jarreau, Anita Baker, Aretha Franklin, Dianne Reeves, Diana Krall, Ramsey Lewis, George Benson, Clark Terry, Herbie Hancock, Terence Blanchard. Dalyvavo ir koncertavo Carnegie Hall, Hollywood Bowl, Ellington Jazz Festival, Monterey Jazz Festival, Apollo Theater, Montreux Jazz Festival, John F. Kennedy Center for the Performing Arts salėse ir renginiuose.

## Biografija

Nnenna Freelon gimė ir užaugo Masačusetse, Kembridže, Charles ir Frances Pierce šeimoje. Turi brolį Melvin ir seserį Debbie. Baigė sveikatos apsaugos administravimą Masačusetso Simmonso koledže Bostone. Kurį laiką dirbo Daremo apygardos ligoninės korporacijoje Šiaurės Karolinoje. Jaunystėje daug dainavo vietinėje bendruomenėje, babtistų bažnyčioje.

### Šeima

1979 metais ištekėjo už architekto Philip G. Freelon, kilusio iš Filadelfijos. Prieš apsisprendimą tapti profesionalia džiazo vokaliste, spėjo užauginti tris vaikus – Deen, Maya ir Pierce. Jos vyras įkūrė antrą pagal dydį Šiaurės Karolinoje architektų firmą, kurios pats yra prezidentas.

### Muzikinė karjera

1990 metais Nnenna Freelon Pietų meno federacijoje per džiazo susirinkimą susitiko su Ellis Marsalis. Nuo šios pažinties prasidėjo jos profesionalios dainininkės karjera. Ellis M. Nnenna nukreipė į „Columbia Records“, kuri tuo metu ieškojo vokalistės. Po dvejų metų buvo išleistas debiutinis Nenne Freelon albumas. 1994 metais „Columbia Records“ ir šios vokalistės keliai išsiskyrė. 1996 metais Nnenna pasirašė sutartį su „Concord Records“.

## Diskografija

* 2007: *Freelon & The Count Basie Orchestra* – (nuo 2007 metų planuojama išleisti)

## Grammy pasiekimai

## Pripažinimas
Nnenna Freelon yra apdovanota Eubie Blake nacionalinio džiazo instituto Eubie Blake apdovanojimu bei Academie du Jazz Billie Holiday apdovanojimu. Nnenna įdainavo perdarytą Frenko Sinatros kūrinį „Fly Me to the Moon“ filmo The Visit (2000 m.) garso takelyje. Epizodiškai filmavosi ir atliko kūrinį „If I Had You“ romantinėje komedijoje „Ko nori moterys“ (2000 m.). Soul Train Award apdovanojimų nominuota „Lady of Soul“.

## Šaltiniai

## Nuorodos
* Oficiali svetainė
* Nnenna Freelon ir Count Basie orkestras
Juosvažvynis raudonviršis

**Juosvažvynis raudonviršis** (, sin. *L. testaceoscabrum*) – baravykinių (*Boletaceae*) šeimos, raudonviršių (*Leccinum*) genties grybų rūšis.

* **Augimo vieta**
Miškai, parkai, giraitės su beržo priemaiša.
* **Augimo laikas**
Vasara, ruduo.
* **Pagrindiniai požymiai**
Kotas apaugęs juodais žvyneliais. Kepurėlė daugiau oranžinės spalvos.

Vaisiakūniai stambūs, mėsingi. Kepurėlė užauga iki 20 cm skersmens, plaušuota, žvynuota, oranžiškai geltona, geltonai ruda. Vamzdeliai iki 3 cm ilgio, pilkšvi, poros pilkšvos. Kotas 7–20×2–5 cm, baltas, jau jaunas būna juodai žvynuotas. Sporos 13–16×4–5 μm.

**Būdingi požymiai:** auga tik po beržais, trama balta, perlaužta ar perpjauta tampa violetiškai rožinė, purpuriškai ruda, ties koto pamatu žaliai mėlyna.

Dygsta lapuočių, spygliuočių ir mišriuose miškuose, didesnėmis ar mažesnėmis grupelėmis, retai pavieniui. Valgomas, labai vertingas.

## Literatūra
Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, 61 psl.

## Nuorodos
* Juosvažvynio raudonviršio nuotraukos
Ąžuolyninis raudonviršis

**Ąžuolyninis raudonviršis** () – baravykinių (*Boletaceae*) šeimos, raudonviršių (*Leccinum*) genties grybų rūšis.

* **Augimo vieta**
Ąžuolynai, lapuočių, spygliuočių, mišrieji miškai.
* **Augimo laikas**
Vasara, ruduo.
* **Pagrindiniai požymiai**
Kotas baltai, rausvai rudai žvyneliuotas.

Vaisiakūniai stambūs, mėsingi. Kepurėlė užauga iki 20 cm skersmens, plaušuota, žvynuota, oranžiškai ruda, rausvai ruda. Vamzdeliai ir poros pilki. Kotas 10–15 (20)×2–4 (5) cm, baltas, jaunas – baltai, vėliau – rausvai violetiškai plaušuotas. Trama balta, kieta, stora, malonaus kvapo ir skonio. Sporos 12–16 (18)×4–5 μm.

**Būdingi požymiai:** auga tik po ąžuolais, rečiau po bukais, paspaudus ar perpjovus balta trama rausvėja, ilgainiui tampa pilkai violetinė.

Dygsta dažniausiai pavieniui ar po kelis vaisiakūnius, lapuočių, spygliuočių ir mišriuose miškuose (po ąžuolais). Valgomas, labai vertingas. Kur kas rečiau aptinkamas nei raudonviršis ir juosvažvynis raudonviršis.

## Literatūra
**Lietuvos grybų atlasas**, Vincentas Urbonas, Kaunas, LUTUTĖ, 2007, ISBN 978-9955-692-59-1, 62 psl.
Jefferson Airplane

**Jefferson Airplane** – amerikiečių roko grupė, viena iš psichodelinio roko pradininkų, kilusi iš San Francisko, Kalifornijos. Grupė susikūrė 1965 metų vasarą, 1973 metais grupę paliko keli ankstyvieji nariai, o likusi grupės dalis pasivadino Jefferson Starship, nors apie grupės iširimą oficialiai niekados nebuvo paskelbta. 1989 metais Jefferson Airplane susivienijo ir surengė turą, po kurio grupės vokalistė Grace Slick pasitraukė iš muzikos pasaulio.

## Diskografija

### Studijiniai albumai
* Jefferson Airplane Takes Off (1966) – JAV pozicija: # 128
* Surrealistic Pillow (1967) – JAV pozicija: # 3
* After Bathing at Baxter's (1967) – JAV pozicija: # 17
* Crown of Creation (1968) – JAV pozicija: # 6
* Volunteers (1969) – JAV pozicija: # 13
* Bark (1971) – JAV pozicija: # 11
* Long John Silver (1972) – JAV pozicija: # 20
* Jefferson Airplane (1989) – JAV pozicija: # 85

## Nuorodos
*
Surrealistic Pillow

**Surrealistic Pillow** – antrasis amerikiečių psichodelinio roko grupės Jefferson Airplane albumas, išleistas 1967 metų vasarį. Originalus grupės būgnininkas Skip Spence paliko grupę 1966 metų viduryje, jį pakeitė džiazo būgnininkas iš Los Andželo Spencer Dryden. Pagrindinis vokalistas Signe Toly Anderson taip pat pasitraukė iš grupės sudėties, tad 1966 metų pabaigoje grupė pasamdė naują vokalistę Grace Slick, kuri iš savo ankstesnės grupės The Great Society atsinešė dvi dainas, kurios tapo didžiausiais Jefferson Airplane hitais: „White Rabbit“ ir „Somebody to Love“, pastarają parašė jos netikras brolis. Priėmus naujus žmones buvo surinkta žinomiausia grupės suėtis, kuri išliko nepakitusi iki 1970 metų.

Grupės Jefferson Airplane folk roko ir psichodelinio roko stilius tuo metu buvo originalus, albumas Surrealistic Pillow buvo blokbasteris psichodelinio roko muzikos žanre. Albumą išleido kompanija RCA Victor, numeriu LPM/LSP 3766. Albumas užėmė #3 vietą JAV topuose, daugiausia dėl „White Rabbit“ ir „Somebody to Love“ dainų, kurios užėmė #8 ir #5 vietas. Albumas buvo išleistas ir stereo, ir mono variantu.

2003 metais albumas užėmė 146 vietą žurnalo Rolling Stone, 500 geriausiųjų visų laikų albumų sąraše.

## Dainos

### Pirmoji pusė
# „She Has Funny Cars“ (Marty Balin, Jorma Kaukonen) – 3:03
# „Somebody to Love“ (Darby Slick) – 2:54
# „My Best Friend“ (Skip Spence) – 2:59
# „Today“ (Balin, Paul Kantner) – 2:57
# „Comin' Back to Me“ (Balin) – 5:18

### Antroji pusė
# „3/5 of a Mile in 10 Seconds“ (Balin) – 3:39
# „D.C.B.A. -25“ (Kantner) – 2:33
# „How Do You Feel“ (Tom Mastin) – 3:26
# „Embryonic Journey“ (Kaukonen) – 1:51
# „White Rabbit“ (Grace Slick) – 2:27
# „Plastic Fantastic Lover“ (Balin) – 2:33

### 2003 metų leidimo diske
# „In the Morning“ (Kaukonen) – 6:21
# „J.P. P. McStep B. Blues“ (Spence) – 2:37
# „Go To Her (version two)“ (Kantner, Irving Estes) – 4:02
# „Come Back Baby“ (Kaukonen) – 2:56
# „Somebody to Love“ (monofoninė Singlo versija) (G. Slick) – 2:58
# „White Rabbit“ (monofoninė Singlo versija) (G. Slick) – 2:31
# „D.C.B.A. -25“ (Kantner) (instrumentalas – paslėpta daina) – 2:39

### Dainų eiliškumas kitose formatuose
Dainų eiliškumas įprastoje kasetėje ir 8-takelių kasetėje skyrėsi nuo vinilinės plokštelės eiliškumo.
# „She Has Funny Cars“ (Balin, Kaukonen)
# „Comin' Back to Me“ (Balin)
# „Somebody to Love“ (Slick, Slick) (credited to G. Slick only in later reissues)
# „My Best Friend“ (Spence)
# „D.C.B.A. 25“ (Kantner)
# „Today“ (Balin/Kantner)
# „3/5 of a Mile in 10 Seconds“ (Balin)
# „Embryonic Journey“ (Kaukonen)
# „How Do You Feel“ (Mastin)
# „White Rabbit“ (Slick)
# „Plastic Fantastic Lover“ (Balin)

## Personalas
* Marty Balin – Vokalas, Gitara
* Grace Slick – Vokalas, Pianinas, Vargonai, Dūdelė
* Paul Kantner – Ritminė gitara, Vokalas
* Jorma Kaukonen – Pirminė gitara, Ritminė gitara, Vokalas
* Jack Casady – Bosinė gitara, Fuzas, Ritminė gitara
* Spencer Dryden – Būgnai, mušamieji instumentai

## Topai

### Albumas
* #3 JAV topuose (1967)

### Singlai
* „Somebody To Love“ – #5 JAV topuose (1967)
* „White Rabbit“ – #8 JAV topuose (1967)
Skroblyninis raudonviršis

**Skroblyninis raudonviršis** (*Leccinum carpini*, sin. *L. griseum*) – baravykinių (*Boletaceae*) šeimos, raudonviršių (*Leccinum*) genties grybų rūšis, įrašyta į Lietuvos raudonąją knygą.

* **Augimo vieta**
Lapuočių miškai, po skroblais, lazdynais, ąžuolais.
* **Augimo laikas**
Vasara, ruduo.
* **Pagrindiniai požymiai**
Vaisiakūniai smulkesni nei kitų raudonviršių, kepurėlė pilkai ruda.

Vaisiakūniai nedideli. Kepurėlė 5–10 cm, retai 15 cm skersmens, matinė, raukšlėta, kartais suskeldėjusi, nešvariai pilkai ruda, žalsvai juosvai ruda. Vamzdeliai pilkšvi, poros balsvos. Kotas 5–15×1–3 cm, baltas, apaugęs baltai rudais plaušeliais, pamatinėje dalyje mėlynai ar žaliai dėmėtas. Trama balta, perpjauta pasidaro violetiškai rudai juoda. Sporos 15–20 (24)×4–7 μm.

**Būdingi požymiai:** kotas baltas, rudai plaušuotas.

Auga lapuočių, mišriuosiuose miškuose su skroblo priemaiša, pavieniui ar grupelėmis. Mėgsta derlingą, kalkingą dirvą. Valgomas, nedažnas. Saugomas.

## Literatūra
Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, 65 psl.

## Nuorodos
* Skroblyninio raudonviršio nuotraukos
Arvydas Eitutavičius

**Arvydas Eitutavičius** (g. 1982 m. rugsėjo 18 d.) – lietuvių krepšininkas, žaidžiantis įžaidėjo ir atakuojančio gynėjo pozicijose.

Studijuoti į JAV išvyko 2001 metais. 2003 metais įstojo į American koledžą Kolumbijos apygardos Vašingtono mieste. Šis koledžas dalyvauja I diviziono NCAA čempionato varžybose. 2008–2009 m. sezone krepšininkas žaidė Klaipėdos Neptūno komandoje. 2009 m. rugsėjo 29 d. pasirašė vienerių metų sutartį su Prancūzijos Cholet "Basket" klubu. 2011 rugpjūčio 12 d. pasirašė vienerių metų sutartį su Prostėjovo "Prostejov" klubu.
2013 - 2014 m. atstovavo Klaipėdos „Neptūno“ komandai. 2015 m. lapkričio viduryje sudarė sutartį iki sezono pabaigos su Alytaus „Dzūkijos“ klubu.

## Pasiekimai

* 2014 m. LKL antros vietos laimėtojas

## Šaltiniai
Kislusis raudonviršis

**Kislusis raudonviršis** () – baravykinių (*Boletaceae*) šeimos, raudonviršių (*Leccinum*) genties grybų rūšis.

* **Augimo vieta**
Mišrieji, žolėti, drėgni miškai, mėgsta beržo kaimynystę.
* **Augimo laikas**
Vasara, ruduo.
* **Pagrindiniai požymiai**
Trama įpjauta paraudonuoja, o koto pamate pažaliuoja.

Vaisiakūniai dideli. Kepurėlė 8–12 cm skersmens, matinė, tik drėgnu oru gliti, pilkai dėmėtai ruda ar net juodai ruda. Vamzdeliai ir poros balti, vėliau – gelsvi, paspaudus rusvėja. kotas 10–15×2–3 cm, baltas, apšepęs juodais plaušeliais. Kepurėlės ir koto trama perpjauta greitai parausta, ilgainiui išblunka, koto pamate pamėlynuoja, pažaliuoja. Sporos 12–16×5–6 μm.

**Būdingi požymiai:** drėgnų, užpelkėjusių mišriųjų, dilgėlinių juodalksnynų grybas.

Auga beržynuose, mišriuosiuose, lapuočių, žolėtuose, pelkėtuose su beržo priemaiša miškuose.

Valgomas, vertingas, bet rečiau randamas nei lepšė.

## Literatūra
Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, 64 psl.
Juosvasis raudonviršis

**Juosvasis raudonviršis** () – baravykinių (*Boletaceae*) šeimos, raudonviršių (*Leccinum*) genties grybų rūšis.

* **Augimo vieta**
Drėgni, žolėti beržynai, mišrieji miškai, pušynai su beržo priemaiša.
* **Augimo laikas**
Vasara, ruduo.
* **Pagrindiniai požymiai**
Kepurėlė juosva, paviršius fetriškas, kotas juodai plaušuotas.

Kepurėlė 5–15 cm skersmens, apvali, galiausiai – išgaubtai horizontali, šviesiai aksomiška, fetrinė, juodai ruda, nešvariai pilkai juosva, mėsinga. Vamzdeliai balti, seni – nešvarios pilkos kreminės spalvos. Kotas 7–10 (13)×1–4 cm, šiurkščiai juodai plaušuotas, į pamatą storėjantis. Trama balta, po luobele gelsva, stora, kieta, įpjauta spalvos nekeičia. Sporos verpstiškos, 17–23×4–7 μm.

**Būdingi požymiai:** masyvūs, niūrios išvaizdos, juosvos spalvos vaisiakūniai.

Valgomas. Auga lapuočių, mišriuosiuose miškuose, po beržais, pavieniui, grupelėmis. Retas.

## Literatūra
Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, 67 psl.
Kietasis raudonviršis

**Kietasis raudonviršis** () – baravykinių (*Boletaceae*) šeimos, raudonviršių (*Leccinum*) genties grybų rūšis.

* **Augimo vieta**
Lapuočių, mišrieji miškai, po drebulėmis, tuopomis.
* **Augimo laikas**
Vasara, ruduo.
* **Pagrindiniai požymiai**
Trama balta, kieta, įpjauta parausta, koto pamate pažaliuoja.

Vaisiakūniai dideli. Kepurėlė 5–12 (15) sm skresmens, matinė, plaušuota, pilkai ruda, nešvariai pilkai, geltonai ruda, juosvai ruda, kartais groblėta, suaižėjusi. Vamzdeliai pilkšvi, galiausiai – pilkai kreminiai, iki 3 cm ilgio. Poros žalsvai rusvos. Kotas 5–15×1–3,5 cm, kietas, baltas, išilgai juosvai plaušuotas, šiurkštus, pamatinėje dalyje žaliai dėmėtas. Trama balta, įpjauta parausta, vėliau tampa violetiškai rausva, koto pamate melsvai žalia. Sporos 13–17×5–6 μm.

**Būdingi požymiai:** vaisiakūniai kieti, kepurėlės, ypač koto paviršius šiurkštus.

Auga pavieniui ar grupelėmis lapuočių miškuose, mėgsta šviesesnes augavietes. Valgomas, retas.

## Literatūra
Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, 66 psl.

## Nuorodos
* Kietojo raudonviršio nuotraukos
CUDOS

**CUDOS** – XX a. Roberto Mertono suformuluoti principiniai kriterijai mokslui, kuriais remiantis turėtų vykti mokslinė veikla, angliškai trumpinami kaip „CUDOS“:
* „*Communalism*“ - reiškia, kad mokslo rezultatai yra bendra visos mokslinės bendruomenės nuosavybė.
* „*Universalism*“ - visi gali prisidėti prie mokslo, nepriklausomai nuo lyties, rasės, pažiūrų ir t. t.
* „*Disinterestedness*“ - mokslininkas neturėtų savo mokslinio tyrimo painioti su asmeninėmis pažiūromis ar nuomone.
* „*Originality*“ - mokslininkai turi atnešti mokslui kažką nauja.
* „*Scepticism*“ - mokslinis skepticizmas reiškia, kad teiginiai turi būti priimami tik juos pagrindus.

Kitaip tai dar vadinama Mertono normomis. Ši paprasta ir aiški formuluotė vis labiau yra mėgstama.

## Šaltiniai
* Merton, R. K. (1942 m.) *The Normative Structure of Science*
* Ziman, John (2000 m.). *Real Science: what it is, and what it means.*
Geltonporis raudonviršis

**Geltonporis raudonviršis** (*Leccinum nigrescens*) – baravykinių (*Boletaceae*) šeimos, raudonviršių (*Leccinum*) genties grybų rūšis.

Auga vasarą ir rudenį ąžuolynuose, mišriuosiuose miškuose su ąžuolo, lazdyno priemaiša.

Vaisiakūniai nestambūs. Kepurėlė 5–10 cm skersmens, retai didesnė (12–15 cm), dažniausiai gaubta, tik sena – plokščia, sausa, matinė, žalsvai geltonai ruda, oranžiškai geltona, rudo atspalvio, gelsvai plaušuota. Vamzdeliai 1–2 (3) cm ilgio, pilkai geltoni, poros gelsvos, citriniškai geltonos, senų grybų – žalsvai rusvos, paspaudus violetiškai rudos. Trama citriniškai geltona, įpjauta ar perlaužta parausvėja, o vėliau tamsėja iki juodumo, nekarti. Sporos 11–18 (20)×5–7 (8) μm.

Vamzdeliai citriniškai geltoni, paspausti ar įpjauti parausvėja, galiausiai pajuoduoja, mėgsta ąžuolo kaiminystę.

Auga pavieniui, po ąžuolais, lazdynais. Retas, valgomas.

## Literatūra
* Lietuvos grybų atlasas, Vincentas Urbonas, Kaunas, LUTUTĖ, 2007, ISBN 978-9955-692-59-1, 68 psl.
Tangentinis greitis

**Tangentinis greitis** – žvaigždės judėjimo Saulės atžvilgiu greičio dedamoji, statmena regėjimo spinduliui. Nustatomas iš žvaigždės savojo judėjimo, jei žinomas jos nuotolis.
Henrikas Ernestas Blazas

**Henrikas Ernestas Blazas** (1904 m. sausio 11 d. Ryga – 1965 m. lapkričio 1 d. Niujorkas) – Lietuvos žurnalistas, redaktorius.

## Biografija
1924–1930 m. Lietuvos universiteto Humanitarinių mokslų fakultete studijavo lietuvių literatūrą ir filosofiją.

1928–1930 m. jo paties įsteigto laikraščio „Studentas“ redaktorius, 1929–1933 m. laikraščio „Naujas žodis“, savaitraščio „Diena“ ir humoro žurnalo „Vapsva“ redaktorius. 1933–1937 m. savaitraščio „Kuntaplis“ (su T. Tilvyčiu) steigėjas ir redaktorius, 1938–1940 m. bulvarinio dienraščio „Laikas“ leidėjas ir redaktorius. 1942–1943 m. kaip karo korespondentas periodikoje paskelbė reportažų iš Rytų fronto. 1943–1944 m. kalintas Štuthofo koncentracijos stovykloje.

1945–1946 m. Regensburge redagavo savaitraštį „Lietuvių balsas“, 1946 m. Visbadene – Lietuvių bendruomenės Vokietijoje oficiozo „Tremtinių žinios“ vyriausias redaktorius. 1949 m. persikėlė į JAV. Nuo 1950 m. redagavo laikraštį „Lietuvių kelias“, leistą Niujorke, nuo 1953 m. vienas iš leidinio „Monthly Bulletin of the International Peasant Union“ redaktorių. Lietuviškosios enciklopedijos bendradarbis. Paskelbė feljetonų, eilėraščių. Parašė atsiminimų apie koncentracijos stovyklą.

## Bibliografija
* Poligrafija, 1933 m.
* Darbas redakcijoje, 1933 m.
* Redakcijos organizacija, su K. Binkiu, 1933 m.
* Interviu ir korespondencijos, 1933 m.
* Raudonasis siaubas, 1941 m. 2 leid. 1942 m.

## Šaltiniai
Nora Blaževičiūtė

**Nora Blaževičiūtė** ( g . 1947 m. kovo 17 d. Vilnius) – Lietuvos dailininkė keramikė.

## Biografija
1969 m. baigė Lietuvos dailės institutą. 1971–1976 m. Istorijos instituto, 1976–1994 m. Vilniaus „Dailės“ kombinato keramikos cecho dailininkė.

Vyras Algirdas Dovydėnas.

## Kūryba
Nuo 1970 m. dalyvauja dailės parodose, surengė individualių parodų Vilniuje, Feldkirche (Austrija), Kekongene (Olandija), dalyvavo tarptautiniuose keramikos simpoziumuose Lietuvoje ir užsienyje.

Sukūrė unikalių dekoratyvinių indų, siužetinių kompozicijų ir mažo autorinio tiražo keramikos dirbinių, etalonų serijinei gamybai. Jie laisvai, tarsi improvizuojant, sukomponuoti iš žiestų, presuotų ir lipdytų elementų („Laikrodis“ 1970 m., dubenėliai „Žaidimai“ 1974 m., „Saulėta diena“ 1983 m., „Puodeliai arbatai“ 1995 m.), yra žaismingi, valiūkiški, pasižymi ironija, netikėtomis užuominomis, paradoksalumu.

## Šaltiniai
Bernardas Blažys

**Bernardas Blažys** (g. 1931 m. kovo 13 d. Girutiškėje, Dūkšto valsčius, Švenčionių apskritis) – Lietuvos ekonomistas, habilituotas socialinių mokslų daktaras.

## Biografija
1955 m. baigė Vilniaus universitetą. 1955–1959 m. Biržų rajono „Laisvosios žemės“ kolūkio pirmininkas. 1959–1963 m. dėstė Vilniaus universitete. 1961–2001 m. dirbo Ekonomikos institute, 1967–1994 m. direktoriaus pavaduotojas mokslo darbui (iki 1991 m. ir Informatikos ekonomikos skyriaus vadovas), nuo 1995 m. vyriausiasis mokslo darbuotojas, nuo 1989 m. profesorius. 1988 m. ekonomikos mokslų daktaras.

## Mokslinė veikla
Mokslinių darbų temos: žemės ūkio gamybos rentabilumas, skaičiavimo technikos panaudojimo ir gamybos valdymo efektyvumas, smulkaus ir vidutiniškai verslo plėtra kaime.

## Bibliografija

* Ekonominė informacija ir jos mechanizuotas apdorojimas (su kitais). – Vilnius: Mintis, 1976. – 127 p.
* *Применение оптимизационных задач в АСУ промышленности: тематический сборник статей* (su kitais). – Vilnius, 1985. – 120 p.: lent.
* Informatikos ekonomikos problemos (su kitais), 1989 m.


## Įvertinimas
* 1981 m. LTSR nusipelnęs ekonomistas 

## Šaltiniai
Informacijos mainai

**Informacijos mainai** – informacijos keitimasis tarp siuntėjo ir gavėjo.
Terpė tarp siuntėjo ir gavėjo vadinama mainų kanalu.

## Informacijos perdavimo savybės
* Pranešimai siunčiami tokiais signalais, kuriuos gali perduoti siuntėjas ir priimti gavėjas.
* Vienos rūšies signalai, gali būti keičiami kitos rūšies signalais.
* Pranešimai yra koduojami.
Mainų kanalas

**Mainų kanalas** – terpė tarp gavėjo ir siuntėjo informacijos mainuose

## Mainų kanalo rūšys
* **[[Šviesos bangos]]**
* **[[Garso bangos]]**
* **[[Elektromagnetinės bangos]]** (tiek šviesos, tiek garso bangos)

## Mainų kanalo savybės
* Patikimumas
* Patogumas
* Perdavimo greitis
* Pigumas
* Kryptingumas
Lietuvos mokslų akademijos Ekonomikos institutas

**Lietuvos mokslų akademijos Ekonomikos institutas** – Lietuvos mokslų akademijos mokslinio tyrimo institutas Vilniuje.

## Veikla
Mokslinių darbų pagrindinės kryptys: ekonomikos teorija ir matematinis modeliavimas (makroekonomikos, pusiausvyros ir kt. modeliai), Lietuvos ūkio plėtojimo ekonominės socialinės problemos. Lietuvos ekonominės integracijos į Europos Sąjungą problemos, ekonominės minties Lietuvoje istorija nuo XVI a.

## Istorija
Institutas įsteigtas 1941 m. gegužės mėn., 1944 m. liepos mėn. veiklą nutraukė, 1945 m. atkurtas. Veikė 11 mokslinių padalinių – 9 skyriai, 2 laboratorijos. Institutas sprendė teorines politinės ekonomijos, ekonominės minties, ūkio istorijos ir kt. bei praktines gamybinių jėgų plėtojimo ir išdėstymo, materialinių ir darbo balansų sudarymo, gamtinių išteklių ekonominio įvertinimo, darbo našumo didinimo ir kt. problemas. Institutas atliko ir koordinavo įvairius ekonominius tyrimus. Ypač reikšmingi darbai, kuriuose buvo pasiūlytos ir pagrįstos pramonės, statybos, žemės ūkio ir transporto plėtotės pagrindinės kryptys.

Sovietinės okupacijos metais daugėjo instituto darbuotojų. 1990 m. pr. institute dirbo daugiau, kaip 180 darbuotojų, iš jų 126 mokslo darbuotojai. Išleista daugiau, kaip 50 monografijų. Atkūrus nepriklausomybę institutas reorganizuotas: 1991–1992 m. panaikinta buvusi struktūra, apie 10 kartų sumažintas darbuotojų skaičius, pakeistos mokslinės veiklos kryptys, 1992–1995 m. institutas nepriklausė Lietuvos mokslų akademijai.

## Direktoriai
* Augustinas Janulaitis – 1941 m. gegužės – lapkričio mėn.
* Albinas Rimka – 1941 m. gruodžio mėn. – 1942 m. gruodžio mėn.
* Petras Šalčius – 1942 m. gruodžio mėn. – 1944 m. liepos mėn.
* Dzidas Budrys – 1946–1953 m.
* Juozas Bulavas – 1953–1956 m.
* Kazimieras Meškauskas – 1956–1981 m.
* Juozas Maniušis – 1981–1985 m.
* Eduardas Vilkas – 1985–2006 m.
* Aleksandras Vasiliauskas – 2006–2008 m.

## Šaltiniai
Alabama 3

**Alabama 3** – grupė iš Didžiosios Britanijos, savo kūryboje sumaišanti roko, dance, country ir gospel stilius. Grupės pavadinimas dažnai trumpinamas **A3**, norint išvengti panašumo į kitą grupę pasivadinusią Alabama.
A3 labiausiai išgarsėjo sukūrę dainą "Woke Up This Morning", kuri buvo panaudota seriale . Visi grupės nariai turi pseudonimus.

## Grupės nariai

* Jake Black AKA The Very Reverend Dr. D. Wayne Love: vokalas
* Rob Spragg AKA Larry Love: vokalas
* Zoe Devlin AKA Devlin Love: vokalas
* Piers Marsh AKA The Mountain of Love: programavimas, klavišiniai, vokalas ir armonikėlė

* Simon (The Dude) Edwards AKA Sir Eddie Real: perkusija, vokalas
* Orlando Harrison AKA The Spirit: klavišiniai, klavišiniai bosai
* Mark Sams AKA Rock Freebase: gitara, bosinė gitara
* Jonny Delafons AKA L. B. Dope: būgnai, perkusija
* Steve Finnerty AKA LOVEPIPE produkcija, gitara, bosas, vokalas

## Istorija
Grupė pradėjo formuoti viename vakarėlyje susipažinę Jake Black ir Rob Spragg, nusprendę, jog country ir acid house muzikos mišinys skambėtų labai įdomiai. Kiti A3 nariai pamažu atsirado per ilgą laiko tarpą. Tik susikūrus, grupės pavadinimas buvo *The First Presleyterian Church Of Elvis The Divine (UK)*, bet gana greitai jį pakeitė į *Alabama 3*. Nors grupė dėl savo naujoviško skambesio buvo negreit pripažinta, bet 1997 m. pasirašė kontraktą su *[[One Little Indian]]* įrašų kompanija ir išleido savo debiutinį albumą *Exile on Coldharbour Lane*.

## Diskografija

### Studijiniai albumai
* *[[Exile on Coldharbour Lane]]* (1997) UK #153
* *[[La Peste]]* (2000) UK #80
* *[[Power In The Blood]]* (2002) UK #88
* *[[The Last Train To Mashville vol. 2]]* (2003)
* *[[Outlaw]]* (2005) UK #83
* *[[M.O.R.]]* (2007)
* *[[Hits and Exit Wounds]]* (2008)

### Solo albumai
* Robert Love, *[[Ghost Flight]]* (2006)

### Singlai ir EP
* "Ain't Going To Goa" (1996) UK #98, UK #40 (1998 re - release)
* "Woke Up This Morning" (1997) UK #80, UK #80 (2000 re - issue)
* "Speed of the Sound of Loneliness" (1997) UK #72
* "Converted" (1998) UK #133
* "Mansion on the Hill" (2001) UK #151
* "Wade Into The Water" (2001)
* "Reachin'" (2003) UK #176
* "Hello… I'm Johnny Cash" (2005) UK #78
* "How Can I Protect You" (2005)
* "Gospel Train" (2005)
* "Lockdown" (2007)
* "Middle of the Road" (2008)

### Gyvi albumai, rinkiniai and nelegalūs įrašai
* *Converted pt. 1* (1998)
* *Woke Up This Morning* (2000)
* *[[Sad Eyed Lady / Alabama3 remixes]]* (2001)
* *[[Mansion on the Hill]]* (2001)
* *[[Ya Basta - Live In Italy]]* (2001)
* *[[Zero Tolerance]]* (2001)
* *[[Transfusion]]* (2002)
* *[[Live in Dublin]]* (2002)
* *[[The Last Train To Mashville vol. 1]]*(2004)
* *[[Live At Glastonbury 2005]]*(2006)
* *[[Outlaw Remixes]]* (2006)

## Nuorodos ir šaltiniai
* 
* biografija 
* bluesinlondon.com
Folklando sąsiauris

**Folklando sąsiauris** (), **San Karloso sąsiauris** () – sąsiauris, skiriantis dvi pagrindines Folklando (Malvinų) salas – Rytų Folklandą (Soledadą) ir Vakarų Folklandą (Gran Malviną). Driekiasi pietvakarių kryptimi. Ilgis apie 90 km, plotis apie 4 km. Krantai raižyti, gausu fjordų. Sąsiauryje yra keletas nedidelių salų: Didžioji, Taiseno, Gulbių, Arkos. Pagrindinė gyvenvietė prie sąsiaurio – Port Hovardas.
Bronius Blažys

**Bronius Blažys** (1930 m. birželio 23 d. Reškutėnuose, Kaltanėnų valsčiuje – 1990 m. kovo 3 d. Kaune) – Lietuvos inžinierius hidrotechnikas, technikos mokslų kandidatas.

## Biografija
1954 m. baigė Lietuvos žemės ūkio akademiją. 1963 m. technikos mokslų kandidatas. 1961–1990 m. dirbo Melioracijos institute, 1968–1990 m. Hidrotechnikos laboratorijos vedėjas. 1968–1990 m. dėstė LŽŪA; 1977 m. docentas.

## Mokslinė veikla
Darbai iš drenažo vamzdžių hidraulikos ir sausinimo kanalų stiprinimo. 1969 m. išrado stendą hidrauliniams procesams kanaluose tirti.

## Bibliografija
* Hidrotechniniai statiniai, l969 m.
* Žemių sausinimo drenažu patirtis, su kt., 1975 m., rusų kalba

## Įvertinimas
* 1978 m. LTSR valstybinė premija

## Šaltiniai
Juozas Blažys (1890)

**Juozas Blažys** (1890 m. gegužės 2 d. Šiauliai – 1939 m. balandžio 25 d. Kaunas) – Lietuvos gydytojas psichiatras, neuropatologas.

## Biografija
1914 m. baigė Sankt Peterburgo karo medicinos akademiją. Per Pirmąjį pasaulinį karą tarnavo Rusijos imperijos kariuomenėje. 1918–1924 m. Tauragės psichiatrijos ligoninės direktorius. Nuo 1924 m. Lietuvos universiteto (nuo 1930 m. Vytauto Didžiojo universitetas) Nervų ir psichinių ligų katedros vedėjas; nuo 1937 m. profesorius.

Mirė 1939 m. balandžio 25 d. staiga sutrikus širdies veiklai.

## Mokslinė veikla
Tyrė paveldimumo, psichiatrinės higienos, alkoholizmo, neurosifilio, sterilizacijos klausimus, apie tai parašė mokslinių straipsnių. 1931 su kt. įsteigė Lietuvos sveikatos ir blaivybės draugiją, jos pirmasis pirmininkas.

## Bibliografija
* Įvadas į psichiatriją, 1935 m.

## Šaltiniai
Lafonija

**Lafonija** () – Folklando (Malvinų) salų didžiausios salos – Rytų Folklando – pusiasalis. Sudaro visą pietinę salos dalį, nuo likusios dalies atskirtas Šoiziulo sąsiauriu ir jungiasi tik 4 km pločio sąsmauka. Vyraujantis paviršius – lyguma.

Pagrindinės gyvenvietės – Darvinas, Gūs Grynas, Nort Armas, Volker Krykas.
Vytautas Blažys

**Vytautas Blažys** (1927 m. liepos 7 d. Kaunas – 1996 m. kovo 9 d. ten pat) – Lietuvos dainininkas baritonas, kultūros veikėjas.

## Biografija
1951 m. baigė Lietuvos konservatorijos Petro Olekos klasę. 1951–1952 m. Lietuvos operos ir baleto teatro, 1952–1989 m. Kauno muzikinio teatro solistas. 1973–1980 m. Kauno muzikinio teatro direktorius.

Vytauto Blažio ir kito teatro solisto Aloyzo Domeikos duetas buvo garsus visoje Lietuvoje.

## Vaidmenys
* Oneginas – Piotras Čaikovskis. „Eugenijus Oneginas“
* Figaro – Džoakinas Rosinis. „Sevilijos kirpėjas“
* Bokanegra – Džiuzepė Verdis. „Simonas Bokanegra“
* Rimvydas – Jurgis Karnavičius. „Gražina“
* Vaitas – Benjaminas Gorbulskis. „Frank Kruk“
* Deveika – Algimantas Bražinskas. „Pagramančio šnekučiai“

## Susiję puslapiai
* Vytauto Blažio sukurtų vaidmenų sąrašas

## Šaltiniai
Seli Oukas

**Seli Oukas** () – pietvakarinis Anglijos miesto Birmingamo rajonas. Ribojasi su Edžbastonu, Harbornu, Bornbruku, Bornviliu. Seli Ouke gyvena 104 097 gyventojai (2011 m.).

Per rajoną eina Birmingamo kanalas bei geležinkelio linija iš centro į Bromsgrovą (yra geležinkelio stotis). Yra ligoninė, biblioteka, Šv. Marijos bažnyčia, parkas, Sainsbury's prekybos centras.

## Šaltiniai
Julija Blėdytė

**Julija Blėdytė-Stepankienė** (1927 m. rugsėjo 25 d. Kubiliūnai, Radviliškio valsčius – 2016 m. lapkričio 22 d. Panevėžys) – Lietuvos teatro aktorė, režisierė.

## Biografija
Brolis Vaclovas Blėdis. 1946–1948 m. lankė Panevėžio dramos teatro studiją. 1970 m. stažavo Maskvos Sergejaus Obrazcovo ir 1986 m. Rygos lėlių teatruose.

1948–1983 m. Panevėžio dramos teatro aktorė. Sukūrė apie 70 vaidmenų. 1966 m. su vyru dailininku A. Stepanka įkūrė lėlių teatrą (nuo 1996 m. Panevėžio savivaldybės „Vaikų kaukių teatras“); jo režisierė. Režisavo daugiau, kaip 50 lėlių teatro spektaklių, su jais gastroliavo Čekijoje, Estijoje, Švedijoje, Šiaurės Korėjoje, Rusijoje.

## Vaidmenys
* Dženė – Augustas Jakobsonas. Šakalai, 1953 m.
* Frosia – Jurijus Germanas. Daktaras Kaliužnas, 1956 m.
* Julija Tesman – Henrikas Ibsenas. Heda Gabler, 1957 m.
* Rita – Viktoras Rozovas. Vestuvės, 1964 m.
* Žemgulienė – Kazys Saja. Devynbėdžiai, 1974 m.

## Šaltiniai
Vaclovas Blėdis

**Vaclovas Blėdis** (1920 m. gegužės 27 d. Kubiliūnai, Radviliškio valsčius – 1999 m. rugsėjo 8 d. Panevėžys. Palaidotas Panevėžio Ramygalos gatvės kapinėse) – Lietuvos teatro ir kino aktorius, teatro režisierius.

## Biografija
Sesuo Julija Blėdytė. 1937-1940 m. mokėsi keramikos amatų mokykloje Kaune. 1938-1940 m. Kaune lankė Darbo rūmų vaidybos studiją (vadovas Juozas Miltinis). 1958 m. stažavosi Maskvos I. Vachtangovo teatre ir Maskvos kino studijoje.

Nuo 1940 m. Panevėžio dramos teatro aktorius, nuo 1946 m. ir režisierius, 1956-1959 m. vyr. režisierius. Nuo 1946 m. su J. Miltiniu dirbo Panevėžio dramos teatro vaidybos studijoje. Nuo 1959 m. vaidino kine. Sukūrė apie 90 vaidmenų teatre. Režisavo apie 70 spektaklių.

## Vaidmenys teatre
* Volture ir Korvinas – Ben Džonsonas. Volponė, 1941 m.
* Samodukas, Antanas Vienuolis. Prieblandoje, 1945 m.
* Chlestakovas – Nikolajus Gogolis. Revizorius, 1946 m.
* Nikolajus Zadorožnas – Ivanas Franko. Pavogtoji laimė, 1949 m.
* Raburdenas – Emilis Zola. Raburdeno paveldėtojai, 1953 m.
* Ezopas – Giljermas Figeiredas. Lapė ir vynuogės, 1959 m.
* Kalvaitis – Vincas Krėvė. Žentas, 1983 m.
* Feliksas Švirmickas – Romas Gudaitis. Atversk, angele, laiko knygą, 1984 m.
* Čebutykinas, Antonas Čechovas. Trys seserys, 1985 m.
* Kapitonas Titas – Julius Dautartas. Senojo gluosnio pasakojimai 1997 m.

## Vaidmenys kine
* Vaikinas – Ignotas grįžo namo, 1957 m., rež. Aleksandras Razumnas
* Amerikonas – Adomas nori būti žmogumi, 1959 m., rež. Vytautas Žalakevičius, Vaclovas Blėdis
* Bedarbis – Naktys be nakvynės, 1966m., rež. Algirdas Araminas, Gediminas Karka
* Indriūnas – Laiptai į dangų, 1966 m., rež. Raimondas Vabalas
* Žmogus Nr.1 – Beprotybė, 1968 m., rež. Kalju Kijskas
* Epizode – Ave, Vita, 1969 m., rež. Almantas Grikevičius
* Epizode – Vaterlo, 1970m., rež. Sergejus Bondarčiukas
* Šeimininkas – Tai buvo gegužę, 1970 m., rež. Marlenas Chucijevas
* Mitrikas – Akmuo ant akmens, 1971 m., rež. Raimondas Vabalas
* Tėvukas – Atsiprašau, 1983 m., rež. Vytautas Žalakevičius
* Epizode – Mano mažytė žmona, 1984m., rež. Raimundas Banionis
* Adomonis – Benjaminas Kordušas, 1986m., rež. Vidmantas Bačiulis, LTV
* Jūraitis – Vilius Karalius, 1988 m., rež. Vidmantas Bačiulis
* Juozas – Ir ten krantai smėlėti, 1991m., rež. Algimantas Puipa
* Tomas – Mediniai laiptai, 1993m., rež. Vidas Rašinskas.

## Režisuoti spektakliai
* Pjeras Bomaršė. Sevilijos kirpėjas, 1957 m. ir 1971 m.
* Jonas Drucė. Kasa Marė, 1962 m.
* Juozas Grušas. Adomo Brundzos paslaptis, 1966 m.
* Juozas Grušas. Pražūtingas apsvaigimas, 1967 m.
* Kazys Saja. Devynbėdžiai, 1974 m.
* Viljamas Šekspyras. Audra, 1978 m.
* J. Žukovskaja ir M. Astrachan. Pifo nuotykiai, 1982 m.

## Įvertinimas
* 1967 m. LTSR valstybinė premija
* 1995 m. Gedimino 3 laipsnio ordinas
* 1999 m. Panevėžio miesto garbės pilietis

## Literatūra
* V. Zabarauskas. Vaclovas Blėdis. Vilnius, 1969 m.

## Šaltiniai
Francis Goya

**Frensis Goja** (*Francis Goya*), tikras vardas ***Frensis Vejeris*** (*Francis Weyer*, 1946 m. gegužės 16 d.) – Belgijos gitaristas.

Frensis Vejeris gitara pradėjo groti 13 metų. Karjerą pradėjo kaip muzikinių grupių *Les Caraïbes, Liberty Six, J. J. Band, Plus* gitaristas. 1975 m. pradėjo naudoti Frensio Gojos pseudonimą (pagal ispanų dailininką Fransiską Goją) ir išleido pirmą albumą *Nostalgia*, kurio kūrinys tokiu pat pavadinimu susilaukė didelio populiarumo ir užėmė topų viršūnes Belgijoje, Nyderlanduose, Vokietijoje, Norvegijoje, Brazilijoje. Frensis Goja išleidęs albumų su Richard Clayderman, Carmina Cabrera, Peter Weekers.

## Diskografija

* *Nostalgia* (1975 m.)
* *Souvenirs aus Griechenland* (1979 m.)
* *Romantic Guitar* (1985 m.)
* *This is Francis Goya* (1986 m.)
* *Rendez-vous* (1988 m.)
* *Plays His Favourite Hits Vol.1* (1990 m.)
* *Bahia Lady* (su Carmina Cabrera) (1990 m.)
* *Noche Latino* (su Carmina Cabrera) (1993 m.)
* *Festival Latino* (su Carmina Cabrera) (1994 m.)
* *The Very Best of* (1994 m.)
* *Together* (su Peter Weekers) (1994 m.)
* *Jacques Brel* (1998 m.)
* *Plays his favourite hits vol 2.* (1998)
* *Francis Goya in Moscow* (1999 m.)
* *Together* (su Richard Clayderman) (2000 m.)
* *Plays his favourite hits vol 2.* (1998 m.)
* *Latin Romance* (1999 m.)
* *Best of Francis Goya* (1999 m.)
* *De Mooiste Sfeermelodieën* (2000 m.)
* *Pleased to meet You, Mr. Valgre* (2001 m.)
* *Hollands Glorie* (2002 m.)
* *Hollands Glorie Kerst* (2002 m.)
* *Klassieke Droommelodieën* (2003 m.)
* *Rakkaudella* (2004 m.)
* *Intimité* (su Jean-Luc Drion) (2004 m.)
* *Magic Moments* (2004 m.)
* *Gondwana* (2004 m.)
* *Face to Face* (su Richard Clayderman) (2005 m.)
* *Wings for life, a tribute to Alexandra Pakhmutova* (2006 m.)

## Nuorodos
* Oficiali svetainė
*
Teodoras Blinstrubas

**Teodoras Blinstrubas** (1906 m. lapkričio 26 d. Požerūnai, Tauragės valsčius – 1999 m. spalio 16 d. Čikaga. Palaidotas Čikagos Šv. Kazimiero lietuvių kapinėse.) – Lietuvos ir JAV lietuvių visuomenės veikėjas, pedagogas.

## Biografija
Pirmojo pasaulinio karo metais Blinstrubų šeima buvo pasitraukusi į Rusiją. Pasibaigus karui grįžo į Lietuvą ir apsigyveno Tauragėje. Teodoras mokėsi Tauragės gimnazijoje, 1927 m. baigė Tauragės mokytojų seminariją, 1939 m. – Vytauto Didžiojo universitetą.

1924–1927 m. Tauragės Šaulių sąjungos valdybos pirmininkas, vėliau – jaunalietuvių vadas, mokytojų tautininkų sąjungos narys. Nuo 1927 m. Švėkšnos „Saulės“ progimnazijos, vėliau Joniškio, Pilviškių mokyklų mokytojas, 1938 m. kovo 1 d. – 1940 m. liepos mėn. Kupiškio gimnazijos direktorius. Vėliau – Šeduvos gimnazijos mokytojas. 1941 m. rugsėjo 1 d. paskirtas Vilkijos gimnazijos direktoriumi.

1944 m. pasitraukė į Vokietiją. Oldenburgo stovykloje įsteigė lietuvių gimnaziją, buvo jos pirmasis direktorius. 1948 m. persikėlė į JAV. 1950–1960 m. Čikagos lietuvių tarybos veikėjas, 1956–1957 m. pirmininkas. JAV lietuvių bendruomenės veikėjas, pirmųjų keturių Pasaulio lietuvių bendruomenės seimų atstovas. 1958–1987 m. Amerikos lietuvių tarybos veikėjas, 1984–1987 m. pirmininkas. Amerikos lietuvių tautinės sąjungos veikėjas, 1967–1973 m. pirmininkas, 1988–1990 m. Garbės teismo narys, nuo 1990 m. jo pirmininkas. 1960–1962 m. Bendrojo Amerikos lietuvių šalpos fondo direktorius. 1967 m., 1975 m., 1986 m. delegacijų Lietuvos laisvinimo reikalais pas JAV prezidentus narys. 1970–1981 m. žurnalo „Naujoji viltis“ vienas leidėjų. 1973–1975 m. „Vilties“ draugijos valdybos vicepirmininkas, 1975–1977 m. sekretorius. 1980–1992 m. Lietuvių tautinio sąjūdžio valdybos vicepirmininkas. Vyriausiojo Lietuvos išlaisvinimo komiteto veikėjas, tarybos narys. Vienas Lietuvių fondo steigėjų, 1962–1965 m. valdybos pirmininkas. 1982–1992 m. Susivienijimo lietuvių Amerikoje Švietimo komisijos narys, nuo 1992 m. Kontrolės komisijos pirmininkas.

## Įvertinimas
* 1928 m. Lietuvos Nepriklausomybės dešimtmečio medalis
* 1937 m. „Jaunosios Lietuvos" Trijų Liepsnų žymuo
* 1986 m. Šaulių žvaigždės ordinas
* 1997 m. Lietuvos didžiojo kunigaikščio Gedimino ordino Komandoro kryžius

## Nuorodos
* Teodoro Blinstrubo fondas 
* Teodoro Blinstrubo atminimui skirtas puslapis Blinstrubų giminės interneto svetainėje
* Teodoras Blinstrubas

## Šaltiniai
Aina Blinkena

**Aina Blinkena** (, 1929 m. rugsėjo 5 d. Limbažiai, Latvija – 2017 m. lapkričio 22 d. Ryga, Latvija) – latvių kalbininkė, Latvijos mokslų akademijos Terminologijos komisijos vadovė (1976–1998), habilituota mokslų daktarė, profesorė.

Daugiau kaip 450 mokslinių ir mokslo populiarinimo straipsnių autorė, rašiusi daugiausia apie latvių kalbos gramatiką, latvių bendrinės kalbos istoriją, terminologiją ir sociolingvistiką.

## Biografija
1929 m. rugsėjo 5 d. gimė Limbažiuose.

1953 m. baigė Latvijos universiteto Filologijos fakulteto Latvių kalbos ir literatūros skyrių.

Baigusi universitetą pradėjo dirbti Latvijos TSR mokslų akademijos Kalbos ir literatūros institute, pradžioje – mokslo darbuotoja (1953–1969), vėliau vadovavo Latvių kalbos skyriui (1969–1981). 1965 m. apdovanota Latvijos TSR valstybine premija. 1970 m. tapo habilituota mokslų daktare. 1970 ir 1986 m. pelnė Latvijos TSR mokslų akademijos apdovanojimą.

Pasak Latvijos portalo *pietiek.com*, iš 2018 m. gruodį paviešintos Latvijos TSR valstybės saugumo komiteto informatorių kartotekos matyti, kad 1976 m. A. Blinkeną užverbavo KGB, jos slapyvardis buvęs Ruobinia (*Robiņa*;  'ištrupa, šukelė').

Nuo 1976 iki 1998 m. vadovavo Latvijos mokslų akademijos Terminologijos komisijai.

Nuo 1981 iki 1991 m. A. Blinkena dirbo instituto direktoriaus pavaduotoja mokslo reikalams.

1982 m. tapo Latvijos žurnalistų sąjungos nare. 1985 m. pradėjo eiti profesoriaus pareigas.

Įsitraukė į Atgimimo judėjimą ir 1988 m. rugpjūčio 30 d. išspausdino didelį straipsnį „Dėl latvių kalbos statuso – esamo ir norimo“; straipsnis Latvijoje paskatino latvių kalbos paskelbimą valstybine.

Pranešama, kad 1989 m. A. Blinkena buvo įtraukta į TSKP CK nurodymu sudarytą izoliuotinų (įkalintinų) Latvijos inteligentijos atstovų sąrašą.

Nuo 1992 iki 1997 m. dirbo Latvijos universiteto Latvių kalbos instituto vadovaujamąja tyrėja ir Mokslinės tarybos pirmininke. 1992–2001 m. „Atlas linguarum Europae“ Baltų kalbų skyriaus direktorė. 2001 m. apdovanota Trijų Žvaigždžių 4 laipsnio ordinu. Buvo latvių studenčių bendrijos „Spīdola“ narė.

## Apdovanojimai
* Latvijos TSR valstybinė premija (1965)
* Latvijos TSR mokslų akademijos apdovanojimas (1970, 1986)
* Latvijos Trijų Žvaigždžių 4 laipsnio ordinas (2001)

## Bibliografija
* Savo žemėje – savo kalbą! (*Savā zemē – savu valodu!*) 1999 m.
* Latvių kalbos skyryba (*Latviešu interpunkcija*) 1969 m.
* Latvių rašybos raida (*Latviešu rakstības attīstība*) su A. Bergmane, Rīga, Zinātne, 1986 m.

## Šaltiniai
Vytautas Bliūdžius

**Vytautas Bliūdžius** (g. 1929 m. balandžio 30 d. Mikališkiai, Marijampolės apskr.) – Lietuvos inžinierius mechanikas.

## Biografija
1954 m. baigė Lietuvos žemės ūkio akademiją, 1964 m. – Kauno politechnikos institutą.

1955–1957 m. dirbo Žemės ūkio mechanizacijos ir elektrifikacijos institute, 1957–1990 m. Kauno staklių gamykloje. Keturių išradimų autorius.

## Įvertinimas
* 1971 m. LTSR valstybinė premija
* 1975 m. TSRS valstybinė premija

## Šaltiniai
Vaclovas Bliznikas

**Vaclovas Bliznikas** (1930 m. sausio 6 d. Juodupiai, Šeduvos valsčius – 1997 m. vasario 6 d. Vilnius) – Lietuvos matematikas, habilituotas fizinių mokslų daktaras.

## Biografija
1955 m. baigė Vilniaus universitetą. 1971 m. fizikos ir matematikos mokslų daktaras.

Nuo 1958 m. Vilniaus pedagoginio instituto (nuo 1992 m. Vilniaus pedagoginis universitetas) dėstytojas, 1961–1976 m. Matematikos fakulteto dekanas, nuo 1972 m. profesorius.

## Mokslinė veikla
Sukūrė Grasmano daugdaros podaugdarių klasifikaciją. Darbai iš apibendrintųjų erdvių, diferencialinių lygčių ir Finslerio geometrijos.

## Įvertinimas
* 1974 m. LTSR valstybinė premija.

## Šaltiniai
Girlicious (albumas)

**„Girlicious“** yra debiutinis amerikiečių pop grupės „Girlicious“ albumas. Albumą išleido „Geffen Records“ 2008 m. rugpjūčio 12, o Jungtinėse Amerikos Valstijose – 2008 m. rugsėjo 29 d. „Girlicious“ pradėjo įrašinėti albumą 2007 metų vasarą, iškart po TV realybės šou „Pussycat Dolls Present: Girlicious“ finalo. Flo Rida, Kardinal Offishall ir Sean Kingston pasirodė grupės albume. Albumo prodiuseriai yra The Runners, Jazze Pha, Kadis And Sean, Jonathan Rotem, Da Bank, Ron Fair ir kt. Albumą sudaro 14 dainų. Daina „Leave You Alone“, kuri buvo įrašyta vienos „Pussycat Dolls Present“ serijos metu, albume nepasirodė, kaip ir fanų pamėgta „G.I.R.L.I.C.I.O.U.S“.

2008 m. rugpjūčio 3 d. 1:30 min. grupės trečiojo singlo „Baby Doll“ ištrauka buvo išleistas į internetą. 2008 m. rugpjūčio 5 d. buvo išleistas oficialus albumo viršelis ir dainų sąrašas, taip pat kiekvienos dainos iš albumo 1:30 min. ištrauka.

2008 m. gruodžio 18 d. albumas buvo perleistas tik Kanados publikai.

## Albumo reklamavimas
Kad išreklamuotų albumą, „Girlicious“ atliko „Like Me“ „MuchMusic Video Awards“ apdovanojimuose 2008 m. birželio 15 d. Grupė taip pat kartu keliavo su „Backstreet Boys“ jų „Unbreakable Tour“ ture, kuris prasidėjo tų pačių metų liepos 30 d. Kanadoje.

2008 m. liepos 31 d. „Pussycat Dolls“ pranešė, jog, kai pristatys savo antrąjį studijinį albumą „Doll Domination“, „Girlicious“ ir „Ne-Yo“ kartu su grupe leisis į pasaulinį turą, kuris turėtų prasidėti 2009 metų kovą.

2008 m. rugpjūčio 6 d. „Girlicious“ atliko 5 dainas iš albumo laidoje „Live @ Much“: „Baby Doll“, „Here I Am“, „Liar Liar“ ir singlus „Like Me“ & „Stupid Shit“.

## Pasisekimas topuose
2008 m. rugpjūčio 12 d. albumas debiutavo #2 Kanados iTunes albumų topo vietoje, o vėliau pasiekė #1, taip pat pasiekė #1 Kanados iTunes hiphopo/repo albumų tope. „Girlicious“ debiutavo #2 vietoje Kanados oficialiame albumų tope, buvo parduota daugiau nei 20 000 albumo kopijų, o dabar yra parduota iki 35 000.

## Prodiuseriai
„Girlicious“ dirbo su daug žymių prodiuserių, tokių kaip: Ron Fair, The Runners, Jazze Pha, Dre & Vidal, Stefanie Ridel, Jonathan Rotem, Rico Love, Esther Dean, Mischke, Madd Scientist, Kadis & Sean, The Bank, Mike Adrienna, Malkia „Milky“ Thumbi, Beau Dozier ir Marsha Ambrosius. Robin Antin ir Ron Fair yra vykdantieji albumo prodiuseriai.

## Albumo dainos

## Išleidimo datos

## Vieta topuose

## Šaltiniai
Griutvikenas

**Griutvikenas** () – pagrindinė JK užjūrio teritorijos Pietų Džordžijos ir Pietų Sandvičo salų gyvenvietė. Yra centrinėje Pietų Džordžijos salos dalyje prie Kamberlando Rytų įlankos. Yra muziejus buvusioje banginių medžioklės stotyje, kruizinių laivų uostas, bažnyčia, keliautojo Ernesto Šekltono kapavietė.

## Istorija

Griutvikenas įkurtas 1904 m. norvegų banginių medžiotojų, dirbusių Argentinos kompanijai *Compañía Argentina de Pesca*. Vasarą čia dirbdavo apie 300 darbininkų. Netrukus susikūrė nuolat gyvenamas miestelis. Tačiau XX a. vid. banginių skaičius labai sumažėjo, todėl 1966 m. stotis uždaryta, o gyvenvietė apleista. Dabar Griutvikenas yra turistinis objektas.

### Žymūs žmonės

* Ernest Shackleton (1874–1922), airių keliautojas ir tyrinėtojas.


Grytviken church.jpg|Griutvikeno bažnyčia
South Georgia Museum (15508699134).jpg|Pietų Džordžijos muziejus
Grytviken hg.jpg|Buvusi banginių medžioklės stotis
South Georgia Ernest Shackleton grave in Grytviken.jpg|E. Šekltono kapas
Devintas rajonas (grupė)

**Devintas rajonas** (rus. *Девятый район*) – rusų roko grupė iš Krasnojarsko, susikūrusi 1991 m.

## Diskografija

### Albumai

* *Не забывай* (Neužmiršk) – 1991 m.
* *Эй Джек* (Ei Džek) – 1994 m.
* *Новое и лучшее* (Naujas ir geresnis) – 1999 m.
* *Новое и лучшее - II* (Naujas ir geresnis II) – 1999 m.
* *Возвращение* (Sugrįžimas) – 2000 m.
* *Стрелец* (Šaulys) – 2003 - 2007 m.

### Singlai
* *Киллер*
* *Русалочка*
* *Фейерверк* 
* *Легко разбиться*
* *Киллер*
* *Девятый район & D.J. Юнусов - "Не в коже не блатной - mix 2007"*

## Nuorodos
* Oficiali svetainė
*
Belindos kalnas

**Belindos kalnas** () – aktyvus stratovulkanas Montagu saloje, Pietų Sandvičo salyne, Skotijos jūroje. Beveik visa sala apdengta sniegu ir ledu (apie 90 %). Aukštis 1370 m (aukščiausia salyno vieta).

Manoma, kad palydovų nuotraukos, nuo kovo 1995 m. iki 1998 m. vasario, aptiko ankstesnę ugnikalno veiklą. 2001 m. spalio 20 d. užfiksuotas pirmasis Belindos išsiveržimas, nors ugnikalnis galėjo išsiveržti nuo rugsėjo 12 d. Išsiveržimai liovėsi 2007 m. spalio mėnesį.

## Šaltiniai
Fabian Gottlieb von Bellingshausen

**Fabianas Gotlybas fon Belingshauzenas** (), arba **Fadejus Belingshauzenas** (; 1778 m. rugsėjo 20 d. Saremoje – 1852 m. sausio 25 d. Kronštate) – Baltijos vokiečių jūrininkas, tarnavęs Rusijos imperijos laivyne, Antarktidos žemyno atradėjas ir kelionės aplink pasaulį dalyvis.

## Biografija
Tarnavo jūrininkų kadetų korpuse Kronštate. 1803–1806 m. su fregata „Nadežda“ dalyvavo pirmojoje rusų ekspedicijoje aplink pasaulį, vadovaujamoje Ivano Kruzenšterno. 1819–1821 m. su Michailu Lazarevu vadovavo ekspedicijai į Antarktidą (laivais „Vostok“ ir „Mirnyj“). Kelionės metu atrado kelias Pietų Sandvičo salyno salas, o 1820 m. vasario 2 d. pirmieji pasaulyje pasiekė Antarktidos žemyno Kunigaikštytės Martos krantą. Grįžtant plaukiojo Ramiuoju, Atlanto vandenynais, pasiekė Šiaurės poliarinį ratą.

1823–1829 m. Belingshauzenas dalyvavo Rusijos ir Turkijos kare. Vėliau vadovavo Baltijos flotilei, 1839 m. gavo admirolo laipsnį.

F. G. Belingshauzeno garbei pavadinti šie objektai: Belingshauzeno jūra ir Belingshauzeno kalnas Antarktyje, Motu One sala Polinezijoje, Belingshauzeno sala Pietų Sandvičo salyne, Rusijos tyrimų stotis ir šelfinis ledynas Antarktidoje, kyšulys Sachalino saloje, Fadėjaus sala ir įlanka Laptevų jūroje bei krateris Mėnulyje.

## Šaltiniai
Brobergenas

**Brobergenas** (, žem. ) – miestas Vokietijos vakaruose, Žemutinė Saksonijos žemėje, prie Ostės upės.

## Istorija

Pirmą kartą miesto vardas paminėtas 1286 m. (*Brocberge*).
Kamilė Laimutė Bloznelienė

**Kamilė Laimutė Bloznelienė-Žakavičiūtė** (g. 1935 m. balandžio 21 d. Čiobiškis, Ukmergės apskr.) – Lietuvos gydytoja kardiologė, habilituota biomedicinos mokslų daktarė.

## Biografija
1958 m. baigė Kauno medicinos institutą. 1990 m. medicinos mokslų habil. daktarė.

1960–1970 m. dirbo Kauno klinikinės ligoninės Kardiologijos skyriuje. Nuo 1970 m. dirba Kauno medicinos institute (1989–1998 m. Kauno medicinos akademija, nuo 1998 m. Kauno medicinos universitetas) Kardiologijos institute.

## Mokslinė veikla
Tyrimais pagrindė Palangos kurorto tinkamumą sveikstančiųjų po miokardo infarkto reabilitacijai. Tiria sergančiųjų miokardo infarktu ankstyvuosius fizinių krūvio mėginius, jų informatyvumą ir prognozavimą; apie tai paskelbė mokslinių straipsnių.

Nuo 1992 m. Lietuvos katalikų mokslų akademijos, nuo 1995 m. Europos kardiologų draugijos ir Pasaulinės širdies federacijos narė.

Sutuoktinis Mindaugas Julius Bloznelis, vaikai Laima Bloznelytė-Plėšnienė ir Mindaugas Petras Bloznelis.

## Įvertinimas
* 1984 m. LTSR valstybinė premija

## Šaltiniai